সংসদ সদস্য ইসরাফিল আলমের মৃত্যুতে রাষ্ট্রপতির শোক

ঢাকা, ২৭ জুলাই ২০২০:

রাষ্ট্রপতি মোঃ আবদুল হামিদ নওগাঁ-৬ (আত্রাই- রাণীনগর) আসনের সংসদ সদস্য ইসরাফিল আলমের মৃত্যুতে গভীর শোক প্রকাশ করেছেন ।

এক শোক বার্তায় রাষ্ট্রপতি বলেন, শ্রমিক রাজনীতি দিয়েই  তাঁর রাজনীতিতে পদার্পন। তিনি সংসদে সবসময় খেটে-খাওয়া সাধারণ মানুষের কথা তুলে ধরতেন।  তাঁর মৃত্যুতে দেশ একজন প্রতিশ্রুতিশীল ও নিবেদিত প্রাণ রাজনৈতিক নেতাকে হারালো।

রাষ্ট্রপতি মরহুমের রুহের মাগফেরাত করেন এবং শোক-সন্তপ্ত পরিবারের সদস্যদের প্রতি গভীর সমবেদনা জানান।